Sagunt celebra diumenge la fase autonòmica del certamen intercentres Melómano 2020
19 de novembre 2020

  

![](/media/actualidad/PublishingImages/Noviembre 2020/73C_M I COMUNITAT VALENCIANA ORFEO[41920].jpg)  
  

El certamen intercentres Melómano 2020, impulsat per la Fundació Orfeu, l'objectiu del qual és la participació de jóvens músics amb talent que han sigut seleccionats en els seus diferents conservatoris tant professionals com superiors, se celebrarà diumenge, 22 de novembre, a Sagunt. El Centre Cultural Mario Monreal ha sigut l'escenari triat per a la celebració de la fase autonòmica de la Comunitat Valenciana d'este certamen, a proposta de la Regidoria d'Educació de l'Ajuntament de Sagunt i amb el suport del Conservatori Professional de Música de Sagunt.

  

L'objectiu és potenciar la música clàssica que interpreten jóvens músics de l’alt nivell, els quals destaquen en els seus diferents conservatoris professionals i superiors i els representen. Serà un acte obert al públic, en el qual es guardaran totes les mesures de seguretat i higiene i s'activaran els protocols davant la COVID-19. 

  

Des de la Regidoria d'Educació d'Ajuntament de Sagunt i el Conservatori Professional de Música Joaquín Rodrigo de Sagunt s'ha volgut dinamitzar i impulsar la pràctica musical d'extraordinaris intèrprets que necessiten oportunitats per a poder demostrar el seu enorme talent. Per això, s'ha portat a Sagunt un dels certàmens més prestigiosos d'àmbit estatal que inclou, si s'obté la millor valoració final per part d'un prestigiós jurat, recitals solistes i concerts amb orquestres simfòniques o una altra sèrie de premis per als finalistes.

  

El certamen tindrà lloc d'11 a 14 hores i de 16 a 20.30 hores. Joan T.B. a l'oboé és el representant seleccionat pel Conservatori Professional de Música Joaquín Rodrigo de Sagunt i tocarà a les 16 hores.

  

En estes audicions participaran 19 alumnes de diferents conservatoris de la Comunitat Valenciana de diverses especialitats instrumentals: cant, piano, arpa, oboé, clarinet, violoncel, trompeta, trompa, violí, flauta travessera i guitarra. El primer classificat serà el representant autonòmic en la fase final de l'intercentres Melómano que tindrà lloc, si la situació sanitària ho permet, el 5 de desembre a l'Auditori de la Diputació d'Alacant-ADDA.

  

Esta activitat s'enquadra dins de les iniciatives del Dia Internacional de la Ciutat Educadora que definixen a la ciutat de Sagunt com a espai compromés amb la formació i, en este cas, amb la difusió musical.

​  

  

![](/media/actualidad/PublishingImages/Noviembre 2020/73C_cartel CE[41921].jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-diumenge-la-fase-autonomica-del-certamen-intercentres-melomano-2020/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-diumenge-la-fase-autonomica-del-certamen-intercentres-melomano-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-diumenge-la-fase-autonomica-del-certamen-intercentres-melomano-2020/ "Linked In")
*   [](mailto:?body=https://aytosagunto.es/va/actualitat/sagunt-celebra-diumenge-la-fase-autonomica-del-certamen-intercentres-melomano-2020/)